**Ministru kabineta noteikumu projekta „** **Grozījums Ministru kabineta 2008.gada 7.oktobra noteikumos Nr.835 „Noteikumi par darbības programmas “Uzņēmējdarbība un inovācijas” papildinājuma 2.3.2.1.aktivitāti “Biznesa inkubatori”” sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumi Ministru kabineta 2008.gada 7.oktobra noteikumos Nr.835 „Noteikumi par darbības programmas „Uzņēmējdarbība un inovācijas” papildinājuma 2.3.2.1.aktivitāti „Biznesa inkubatori”” (turpmāk – MK noteikumi Nr.835) ir izstrādāti, lai nodrošinātu 2014.gada 12.maija Koalīcijas partneru Sadarbības padomes sēdē atbalstītos priekšlikumus par finansējuma pārrāvuma novēršanu biznesa inkubatoru darbības nodrošināšanā līdz 2014.-2020.gada plānošanas perioda aktivitātes uzsākšanai.  2009.gadā Latvijas Investīciju un attīstības aģentūra (turpmāk – LIAA) un biznesa inkubatoru operatori noslēdza iepirkumu līgumus par biznesa inkubācijas pakalpojumu nodrošināšanu. 2014.gadā beidzas iepriekš minēto līgumu termiņš, līdz ar to biznesa inkubatoru pakalpojumi netiek nodrošināti. Atbilstoši Publisko iepirkumu likuma regulējumam un noslēgto iepirkumu līgumu nosacījumiem līgumu darbības termiņu 2014.gadā nevarēja tikt pagarināti, lai gan aktivitātē bija pieejams līdzekļu atlikums, kā arī plānošanas periods vēl nebija noslēdzies. Atbilstoši Koalīcijas partneru Sadarbības padomes sēdē nolemtajam LIAA 2014.gadā izsludināja jaunu iepirkumu, kura ietvaros 2015.gada sākumā noslēdza līgumus ar biznesa inkubatora operatoriem.  ES fondu 2007.-2013.gada plānošanas perioda attiecināmības nosacījumi ļauj projektus īstenot līdz 2015.gada 31.decembrim, bet MK noteikumu nr.835 45.punktā norādīts, ka līgumus var īstenot līdz 2015.gada 30.novembrim. Šāds termiņš MK noteikumos nr.835 noteikts, ņemot vērā negatīvo pieredzi ar ilgo biznesa inkubatoru operatoru atskaišu vērtēšanu LIAA. Līdz ar to minētais MK noteikumu Nr.835 termiņš nav noteikts kā maksimāli iespējamais, lai nodrošinātu to, ka LIAA savlaicīgi varētu izvērtēt pēdējās biznesa inkubatoru operatoru atskaites. Tā kā LIAA ir būtiski uzlabojusi atskaišu iesniegšanas, izskatīšanas un vērtēšanas procesu, kā arī biznesa inkubatoru operatori iesniedz kvalitatīvāk sagatavotus dokumentus, kā rezultātā LIAA operatīvi izskata dokumentus 20 dienu laikā un veic maksājumus biznesa inkubatoru operatoriem, maksimālā biznesa inkubācijas pakalpojumu sniegšanas termiņa ierobežošana, pamatojoties uz LIAA administratīvām darbībām, nav nepieciešama. Šādā situācijā var samazināt laiku LIAA atskaišu vērtēšanai, līdz ar to esošās aktivitātes finansējuma ietvaros iespējams pagarināt aktivitātes darbības termiņu par vienu mēnesi – līdz 2015.gada 31.decembrim.  Turklāt jānorāda, ka 2015.gadā aizkavējās līgumu noslēgšana ar biznesa inkubatoru operatoriem (viens līgums tika noslēgts janvārī, pārējie martā vai vēlāk), jo iepirkuma rezultāti tika apstrīdēti Iepirkumu uzraudzības birojā. Līdz ar to arī vēlāk tika noslēgti līgumi ar biznesa inkubatoru operatoriem par pakalpojumu sniegšanu un komersanti varēja saņemt atbalstu īsāku termiņu nekā plānots saskaņā ar Koalīcijas partneru Sadarbības padomē nolemto. Ekonomikas ministrija, LIAA vai biznesa inkubatoru operatori nevarēja prognozēt iespējamo līgumu noslēgšanas termiņu, īpaši ņemot vērā īso līgumu darbības termiņu 2015.gadā. Līdz ar to, ņemot vērā Koalīcijas partneru Sadarbības padomē nolemto un līgumu noslēgšanas laiku, pieejamā finansējuma ietvaros iespējams pagarināt līguma darbības termiņu par vienu mēnesi. Lai nodrošinātu inkubācijas pakalpojumu termiņa pagarināšanas atbilstību Publisko iepirkumu likumam, LIAA ir konsultējusies ar Iepirkumu uzraudzības biroju. Līdz ar to minētie grozījumi iepirkumu līgumos tiks saskaņoti ar Iepirkumu uzraudzības biroju.  Jau Ministru kabineta 2014.gada 15.jūlija noteikumu Nr.409 “Grozījumi Ministru kabineta 2008.gada 7.oktobra noteikumos Nr.835 “Noteikumi par darbības programmas “Uzņēmējdarbība un inovācijas” papildinājuma 2.3.2.1. aktivitāti “Biznesa inkubatori””” anotācijā norādīts, ka Biznesa inkubatoru aktivitāte, kas tiks finansēta no 2014.-2020.gada plānošanas perioda līdzekļiem, netiks uzsākta ātrāk par 2016.gada sākumu. 2015.gada pavasarī un vasarā Ekonomikas ministrijas veica pašvaldību, plānošanas reģionu, biznesa inkubatoru operatoru, komersantu aptauju par nepieciešamajām izmaiņām pasākumā, kā arī iespējamo jauno pasākuma ieviešanas modeli. Kritēriji un MK noteikumu projekts ir izstrādāts un kritērijus plānots apstiprināt ES fondu apakškomitejā š.g. 29.oktobrī, bet Uzraudzība komitejā š.g. 24.novembrī. MK noteikumus plānots apstiprināt š.g.decembrī. Līdz ar to Centrālā finanšu un līgumu aģentūra noslēgs līgumu ar biznesa inkubatoru operatoru un tas uzsāks projekta īstenošanu 2016.gada 1.ceturksnī. 2015.gada oktobrī LIAA dodas vizītēs uz pašvaldībām, lai vienotos par sasniedzamajiem rādītājiem, sniedzamajiem pakalpojumiem, telpām un darbiniekiem katrā pašvaldībā un lai projekta iesniegšanas laikā sāktu sniegt inkubācijas pakalpojumus.  Ar grozījumiem MK noteikumos Nr.835 tiks nodrošināta biznesa inkubācijas pakalpojumu nepārtrauktība, proti, projekta īstenošanas termiņš tiks pagarināts līdz 2015.gada 31.decembrim.  MK noteikumu grozījumi attiecināmi uz jau noslēgtiem iepirkuma līgumiem ar biznesa inkubatoru operatiem. LIAA ar ar Iepirkumu uzraudzības biroju vienosies par piedāvātā risinājuma atbilstību Publisko iepirkumu likumam. |
| 3. Projekta izstrādē iesaistītās institūcijas | Ekonomikas ministrija |
| 4. Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Biznesa inkubatoru operatori un komersanti. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta grozījumi nodrošinās biznesa inkubatoru sniegtā atbalsta nepārtrauktību, proti, projekta īstenošanas termiņš tiks pagarināts līdz 2015.gada 31.decembrim. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildē ir iesaistīta Latvijas Investīcijas un attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās Latvijas Investīcijas un attīstības aģentūras darbības ietvaros. |
| 3. | Cita informācija | Nav |

**Anotācijas III., IV., V. un VI. sadaļa - projekts šīs jomas neskar.**

Ekonomikas ministres

pienākumu izpildītājs

labklājības ministrs U.Augulis

Vīza: Valsts sekretārs R.Beinarovičs

22.10.2015 09:34

848

Jansons, 67013062

Austris.Jansons@em.gov.lv